༄༅།།སྨན་དཔྱད་གཅེས་པ་གྲུབ་པ་ཞེས་བྱ་བ་ལེའུ་
སུམ་ཅུ་རྩ་གཅིག་བཞུགས།
ཉི་མས་བསྲུང་བ།



3
རྒྱ་གར་སྐད་དུ། སིདྷ་ས་ར། བོད་སྐད་དུ། སྨན་དཔྱད་གཅེས་པ་གྲུབ་
པ་ཞེས་བྱ་བ། བམ་པོ་དང་པོའོ༎
སྨན་དཔྱད་ཀྱི་གཞུང་འདི་ལ་ལེའུ་ བསྡུས་ པ་ སུམ་ ཅུ་ རྩ་ གཅིག་ ཡོད་ དེ།
རྒྱུད་ཀྱི་ལེའུ་དང་། སྨན་གྱི་སྡེ་ཚན་གྱི་ལེའུ་དང་། ཟས་ཀྱི་ལེའུ་དང་། འཆི་
ལྟས་ཀྱི་ལེའུ་དང་། རིམས་ཀྱི་ལེའུ་དང་། འཁྲུ་བའི་ལེའུ་དང་། ཁྲག་ལུད་པའི་
ལེའུ་དང་། གཅོང་ཆེན་པོའི་ལེའུ་དང་། སྐྲན་གྱི་ལེའུ་དང་། དམུ་རྫིངས་ཀྱི་
ལེའུ་དང་། གཅིན་སྙིའི་ལེའུ་དང་། མཛེ་ནད་ཀྱི་ལེའུ་དང་། གཞང་འབྲུམ་
དང་མཚན་པར་བརྡོལ་བའི་ལེའུ་དང་། སྐྱ་རྦབ་ཀྱི་ལེའུ་དང་། སྐྱིགས་བུ་དང་།
དབུགས་མི་བདེ་བའི་ལེའུ་དང་། ལུད་པའི་ལེའུ་དང་། སྐྱུག་པ་དང་། སྐེམས་
པའི་ལེའུ་དང་། གཅིན་སྲི་བའི་ལེའུ་དང་། རྟུག་སྐམ་གྱི་ལེའུ་དང་། སྨྱོ་བྱེད་
དང་། བརྗེད་བྱེད་ཀྱི་ལེའུ་དང་། རླུང་ནད་ཀྱི་ལེའུ་དང་། ཆང་ནད་ཀྱི་ལེའུ་
དང་། མེ་དབལ་ཀྱི་ལེའུ་དང་། སྐྲངས་པའི་ལེའུ་དང། རྨ་གསོ་བའི་ལེའུ་
དང་། མིག་སྨན་ གྱི་ རྒྱུད་ཀྱི་ལེའུ་དང་། དུག་གསོ་ བའི་ རྒྱུད་ ཀྱི་ ལེའུ་ དང་།
སྨད་བཅུད་ཀྱི་ལེན་དང་། རོ་ཙའི་རྒྱུད་ཀྱི་ལེའུ་དང་། བྱིས་པའི་རྒྱུད་ཀྱི་ལེའུ་
དང་། ལས་རྣམ་ལྔའི་ལེའུ་དང་། ཆོ་གའི་ལེའུ་རྣམས་སོ༎
བགྲོད་པར་དཀའ་བས་བསྲུངས་པའི་བུས། ཀུན་ཕན་ཀུན་མཁྱེན་ཕྱག་
བཙལ་ཏེ། ཡང་དག་ཕན་པ་གཅེས་གྲུབ་འདི༎ ཉི་མས་བསྲུངས་པས་བཤད་
པར་བྱ༎ བློ་ཆུང་ངུ་གང་དག་ཚེའི་རིག་བྱེད་ཀྱི་རྒྱ་མཚོ་བརྒལ་བར་མི་ནུས་པ་དེ་
དག་གི་ཁོང་དུ་ཆུད་པར་བྱ་བའི་ཕྱིར། རྒྱུད་ཀྱི་གཞུང་འགྲོལ་བར་འདི་བྱས་སོ༎
ཚེ་འཛིན་པའི་རིག་བྱེད་འདི་ནི། ཚངས་པས་མཐོ་རིས་སུ་བཤད་དོ།། རིམ་
གྱིས་ཡུལ་ཀ་ཤིའི་རྒྱལ་པོས་མི་རྣམས་ལ་བཤད་དོ༎

4